Document ID: 32003R0227

Komission asetus (EY) N:o 227/2003,
annettu 5 päivänä helmikuuta 2003,
Länsirannalta ja Gazan alueelta peräisin olevien isokukkaisten neilikoiden (vakiotyyppi) tuonnin etuustullin uudelleen käyttöön ottamisesta annetun asetuksen (EY) N:o 214/2003 oikaisemisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon etuustullien soveltamisedellytyksistä tiettyjen Kyproksesta, Israelista, Jordaniasta ja Marokosta sekä Länsirannalta ja Gazan alueelta peräisin olevien kukkaviljelytuotteiden tuontiin 21 päivänä joulukuuta 1987 annetun neuvoston asetuksen (ETY) N:o 4088/87(1), sellaisena kuin se on viimeksi muutettuna asetuksella (EY) N:o 1300/97(2), ja erityisesti sen 5 artiklan 2 kohdan b alakohdan,
sekä katsoo seuraavaa:
(1) Komission asetuksella (EY) N:o 214/2003(3) kumotaan Länsirannalta ja Gazan alueelta peräisin olevien terttuneilikoiden (spraytyyppi) tuonnin etuustullin suspendoimisesta ja yhteisen tullitariffin tullin uudelleen käyttöön ottamisesta 6 päivänä tammikuuta 2003 annettu komission asetus (EY) N:o 24/2003(4) ja otetaan uudelleen käyttöön etuustulli Länsirannalta ja Gazan alueelta peräisin olevien terttuneilikoiden (spraytyyppi) tuonnissa.
(2) Asetuksen (EY) N:o 214/2003 otsikossa, säädösosassa sekä johdanto-osassa mainitaan virheellisesti ilmaisu "isokukkaiset neilikat (vakiotyyppi)" ilmaisun "terttuneilikat (spraytyyppi)" asemesta. Asetus (EY) N:o 214/2003 on näin ollen oikaistava, ja sitä on sovellettava taannehtivasti Länsirannalta ja Gazan alueelta peräisin olevien terttuneilikoiden (spraytyyppi) tuontiin,
ON ANTANUT TÄMÄN ASETUKSEN:
1 artikla
Oikaistaan asetus (EY) N:o 214/2003 seuraavasti:
1) Korvataan otsikossa sekä johdanto-osan 5 ja 6 kappaleessa ilmaisu "isokukkaisten neilikoiden (vakiotyyppi)" ilmaisulla "terttuneilikoiden (spraytyyppi)" ja ilmaisu "isokukkaisille neilikoille (vakiotyyppi)" ilmaisulla "terttuneilikoille (spraytyyppi)".
2) Korvataan 1 artiklan 1 kohdassa ilmaisu "isokukkaisten neilikoiden (vakiotyyppi)" ilmaisulla "terttuneilikoiden (spraytyyppi)".
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan terttuneilikoiden (spraytyyppi) tuontiin 4 päivästä helmikuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä helmikuuta 2003.

Labels: 3
18
6